CELEX: 62016TN0287
Language: lt
Date: 2016-05-30 00:00:00
Title: Byla T-287/16: 2016 m. gegužės 30 d. pareikštas ieškinys byloje Belgija/Komisija

25.7.2016   
            
            
               LT
            
            
               Europos Sąjungos oficialusis leidinys
            
            
               C 270/62
            
         2016 m. gegužės 30 d. pareikštas ieškinys byloje Belgija/Komisija
   
   (Byla T-287/16)
   (2016/C 270/68)
   Proceso kalba: prancūzų
   
      Šalys
   
   
      Ieškovė: Belgijos Karalystė, atstovaujama J.-C. Halleux ir M. Jacobs, padedamų advokatų É. Grégoire ir J. Mariani
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               pirmiausia panaikinti 2016 m. kovo 17 d. Komisijos įgyvendinimo sprendimą (ES) 2016/417, kiek jame nuspręsta nefinansuoti Europos Sąjungos lėšomis Belgijos Karalystės 9 601 619,00 eurų išlaidų (biudžeto punktas 6701),
            
         
               —
            
            
               nepatenkinus pirmojo reikalavimo, iš dalies panaikinti minėtą sprendimą nefinansuoti Europos Sąjungos lėšomis 9 601 619 eurų išlaidų, kiek į šią sumą yra įtraukta 4 106 470,02 eurų suma, kuria EŽŪGF pasinaudojo anksčiau,
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi dviem pagrindais.
   
               1.
            
            
               Pirmasis ieškinio pagrindas susijęs su 2005 m. birželio 21 d. Tarybos reglamento (EB) Nr. 1290/2005 dėl bendrosios žemės ūkio politikos finansavimo (OL L 209, p. 1) 31 straipsnio 1 dalies ir 32 straipsnio 8 dalies pažeidimu dėl to, jog Komisija neįrodė, kad Belgijos mokėjimų agentūros patirtos išlaidos neatitinka Sąjungos teisės ir kad nesusigrąžinimo ar pažeidimo priežastis yra pažeidimas ar neatidumas, dėl kurio atsakingas Bureau d’intervention et de restitution belge (Belgijos intervencijos ir grąžinimo biuras, BIRB).
            
         
               2.
            
            
               Antrasis ieškinio pagrindas, nurodomas papildomai, susijęs su Reglamento Nr. 1290/2005 31 straipsnio 2 dalies ir proporcingumo principo pažeidimu dėl to, kad suma, kurios nuspręsta nefinansuoti, neatitiko konstatuoto neatitikimo reikšmingumo, ir nebuvo atsižvelgta į Europos Sąjungai padarytą finansinę žalą.